વડગામ તાલુકાના પિલુચા ગામના મૂળ વતની અને એક શ્રેષ્ઠ ચિત્ર કલાકાર તરીકે વિખ્યાત સ્વ. અમૃતલાલ વેણીચંદ વાણે વડગામ તાલુકાનું નામ પોતાની ચિત્રકલાકારની પ્રતિભા થકી દુનિયાભરમાં રોશન કર્યુ છે. પ્રાથમિક શિક્ષણ માદરે વતન પિલુચામાં મેળવ્યું અને ત્યારબાદ વધુ અભ્યાસ અર્થે પાલનપુર આવ્યા. તેમને તેમના વતનમાં આવેલી નદી અને ત્યાનું સુંદર મનોરમ્ય વાતાવરણ પ્રત્યે મનમાં ખૂબ લગાવ હતો. આ કુદરત તરફ નો લગાવ તેમની કલાકાર તરીકેની કલામાં અભિવૃદ્ધિ કરતો રહ્યો અને આમ તેમની કલાને ઓળખવાની શક્તિ વધતી ગઈ.